
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 28P/16/2024 8724201982 25. 09. 2024 JUDr. Zuzana Salajová ECLI:SK:OSPP:2024:8724201982.4
ROZSUDOK V MENE SLOVENSKEJ REPUBLIKY Okresný súd Poprad, sudkyňou JUDr. Zuzanou Salajovou, v právnej veci starostlivosti súdu o mal. deti: A. B., nar. XX. XX. XXXX a A. B., nar. XX. XX. XXXX, obe trvale bytom C., D. E. C., F. E. XXX/XX, zastúpené kolíznym opatrovníkom: Úrad práce, soc. vecí a rodiny Poprad, deti rodičov – matky: G. G., H. G., nar. XX. XX. XXXX, trvale bytom C., D. E. C., F. E. XXX/XX, právne zastúpenej: JUDr. Marcel Kohút, advokát so sídlom Poprad, Nám. sv. Egídia 95, a otca: A. B., nar. XX. XX. XXXX, trvale bytom C., D. I. C., J. XXX/XX, o návrhu matky na zmenu úpravy rodičovských práv a povinností k mal. A. B. a na úpravu rodičovských práv a povinností k mal. A. B., takto rozhodol: I. Zveruje maloletého A. B., nar. XX. XX. XXXX, do osobnej starostlivosti matky G. G., nar. XX. XX. XXXX. II. Obaja rodičia sú oprávnení a povinní maloleté deti A. B. a A. B. zastupovať v bežných veciach a spravovať ich majetok. III. Otec A. B., nar. XX. XX. XXXX, sa zaväzuje prispievať na výživu maloletého A. B. sumou 150 eur mesačne, vždy do 15. dňa v mesiaci vopred matke G. G., za obdobie od 10. 05. 2024 do budúcna, počnúc dňom doručenia tohto rozsudku osobe povinnej z vyživovacej povinnosti. IV. Styk otca s maloletým A. B. upravuje tak, že otec je oprávnený stretávať sa s maloletým synom A. každý nepárny víkend od soboty od 9.00 h do pondelka do 8.00 h, ktorý pokračuje po nepárnom víkende toho ktorého roka. Otec si maloleté dieťa prevezme od matky v mieste bydliska maloletého dieťaťa a po ukončení styku maloleté dieťa odovzdá matke maloletého dieťaťa v mieste bydliska maloletého dieťaťa. Matka je povinná maloleté dieťa na styk s otcom riadne a včas pripraviť. V. Mení rozsudok Okresného súdu Poprad č. k. 15P/88/2021 - 20 zo 14. 01. 2022 v časti vyživovacej povinnosti, tak, že zvyšuje výživné na mal. A. B., nar. XX. XX. XXXX, zo sumy 100 eur mesačne na sumu 150 eur mesačne, ktoré je otec A. B. povinný platiť vždy do 15. dňa v mesiaci vopred matke G. G., za obdobie od 10. 05. 2024 do budúcna, počnúc dňom doručenia tohto rozsudku osobe povinnej z vyživovacej povinnosti. VI. Styk otca s maloletým A. B. upravuje tak, že otec je oprávnený stretávať sa s maloletým synom A. každý nepárny víkend od soboty od 9.00 h do pondelka do 8.00 h, ktorý pokračuje po nepárnom víkende toho ktorého roka. Otec si maloleté dieťa prevezme od matky v mieste bydliska maloletého dieťaťa a po ukončení styku maloleté dieťa odovzdá v určenom čase do predškolského zariadenia, resp. do školského zariadenia, po nástupe maloletého do školy. Matka je povinná maloleté dieťa na styk s otcom riadne a včas pripraviť.
VII. Dlžné výživné na mal. A. B. a mal. A. B. za obdobie od 10. 05. 2024 do 30. 09. 2024 vo výške 735,79 eur otec zaväzuje splácať v pravidelných mesačných splátkach po 40 eur mesačne, počnúc mesiacom november 2024, spolu s bežným výživným, vždy do 15. dňa v mesiaci matke, až do úplného zaplatenia dlhu, a to pod stratou výhody splátok. VIII. Ostatné časti rozsudku Okresného súdu Poprad č. k. 15P/88/2021 - 20 zo 14. 01. 2022 vo vzťahu k maloletému Michalovi ostávajú nezmenené. IX. Ukladá rodičom v prípade, že sa súdom určený styk nebude môcť uskutočniť aby v lehote najmenej 24 hodín pred uskutočnením styku oznámili túto skutočnosť druhému rodičovi a to prostredníctvom telekomunikačného zariadenia (SMS, telefonický hovor). X. Žiaden z účastníkov nemá nárok na náhradu trov konania. odôvodnenie: 1. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia. Podľa § 44 CMP, rozsudky o výživnom sú vykonateľné doručením.

